alexandrainst/scandi-wiki huggingface dataset:
Thorleif Auerdahl

Thorleif Auerdahl (født 12. februar 1895 i Drammen, død 28. juni 1918) var en norsk forfatter og industriarbeider. Han regnes til proletardikterne, sammen med blant andre Rudolf Nilsen.

Faren døde i 1899, og familien (mor og to barn) flytta da til Grünerløkka i Oslo, hvor de bosatte seg i Schleppegrells gate. Auerdahl måtte, som vanlig var, tidlig ut i arbeid. Han var først visergutt, seinere gravør og fabrikkarbeider. Noen arbeidsplasser måtte han forlate av helsemessige grunner, andre fordi ledelsen ikke likte at han bidro til arbeiderorganisering. Han døde bare 23 år gammel av tuberkulose.

Auerdahl fikk publisert sine første dikt i avisa som Grünerløkkens ungdomslag ga ut. Seinere skreiv han i Klassekampen, og etter hvert blei det en god del prologer, leilighetsdikt og sanger. Han sto med begge beina i den sosialistiske arbeiderbevegelsen og hadde sterke band til Arbeiderpartiet. Dikta hans handler om liv og arbeidskamp på fabrikkene og om forholda på østkanten i Oslo, i stor grad fra et ungdomsperspektiv. 

Jula 1917 kom hans eineste egentlige diktsamling ut: Ørneland. Han gav også ut heftet Det politiske karikaturalbum i 1915. 

Auerdahl er gravlagt på Nordre gravlund i Oslo. På grava står en minnestein reist av Norges socialdemokratiske Ungdomsforbund.

Martin Nag har skrevet et hilsningsdikt til Thorleif Auerdahl.

Eksterne lenker 
 Ørneland i Dagbladets diktdatabase

Norske lyrikere
Personer fra Drammen kommune
James Toney

James Toney (født 24. august 1968) er en profesjonell bokser fra Ann Arbor, Michigan.

Mellomvekt mester 
    
I 1991 ble Toney IBF mellomvekt mester, etter å ha slått ut Michael Nunn den regjerende mester. Nunn var favoritt, og ledet klart på poeng da han ble slått ut i ellevte runde. En måned senere forsvarte han tittelen mot Reggie Johnson. I oktober samme år, beseiret han enkelt Francesco Dell'Aquila. Tidligere WBA junior mellomvekt og mellomvekt mester Mike McCallum, holdt Toney til uavgjort i desember 1991. I 1991 ble han kåret til årets bokser av Ring Magazine.

Super mellomvekt mester 
Etter å ha flyttet opp en vektklasse til super mellomvekt, beseiret han Iran Barkley 13. februar 1993, og sikret seg IBF tittelen. Han forsvarte beltet de tre påfølgende kamper, men måtte gi tapt mot Roy Jones Jr. 18. november 1994.

Cruiservektmester 
I august 2002 slo Toney Jason Robinson, som gav han tittelkamp mot IBF cruiservekt mester Vassiliy Jirov. 26. april 2003 beseiret han Jirov, og flyttet umiddelbart opp en vektklasse til tungvekt.

Tungvektskarriere 
4. oktober 2003, slo han den tidligere tungvektsmesteren Evander Holyfield, og 30. april 2005, beseiret han
John Ruiz og ble WBA tungvektsmester, men denne avgjørelsen ble underkjent da han kort tid etter testet positivt på nandrolon.

Referanser

Eksterne lenker 
 
 
 FightFan.com: Inside James Toney's Training Camp
 James Toney Fight-by-Fight Career record

Boksere fra USA
Personer fra Ann Arbor
Dopingsaker i kampsport
Fødsler i 1968
Tungvektsboksere
Actus pontificum Cenomannis

Actus pontificum Cenomannis er en rekke korte biografier på latin fra middelalderen av biskopene i den franske byen Le Mans.

Verket starter med den første biskopen Julian, en av «de syttito disipler». Hovedmengden av teksten ble skrevet på midten av 800-tallet, sannsynligvis av en skriver eller flere ved katedralen i Le Mans, skjønt verket hadde flere betydelige fortsettelser i løpet av høymiddelalderen. Mye av informasjonen som finnes i den eldste kjerneteksten, foruten flere charter og diplomer, er delvis eller fullstendig oppdiktet.

Actus pontificum Cenomannis var sannsynligvis en del av en ambisiøs kampanje for å øke biskopens myndighet og makt over de klostrene som lå i nærheten, spesielt klosteret i Saint-Calais, men dette forsøket rant ut i sanden ved det kongelige rådsmøtet i Verberie i 863. Teksten er uansett av stor betydning for forståelsen av den sene karolinske episkopale ideologi.

Litteratur 
 Engelskspråklig diskusjon av teksten kan bli funnet i W. Goffart: The Le Mans forgeries : a chapter from the history of church property in the ninth century (Cambridge, Mass, 1966).
 Den beste og nyeste utgaven av Actus og beslektede tekster er M. Weidemann: Geschichte des Bistums Le Mans von der Spätantike bis zur Karolingerzeit : Actus Pontificum Cenomannis in urbe degentium und Gesta Aldrici (Mainz, 2000).

Litteratur fra middelalderen
Latinsk litteratur
Chip Beck

Charles Henry «Chip» Beck (født 12. september 1956 i Fayetteville, Nord-Carolina) er en amerikansk profesjonell golfspiller. 

Beck lå i 40 uker på listen over verdens 10 beste golfere (1988–89), og er en av seks spillere som har spilt på 59 slag i en offisiell PGA-turnering. Etter å ha misset cutten i 46 turneringer på rad i 1997-1998, la han opp som golfspiller.  Men i 2006, da han fylte 50 år, debuterte han på Champions Tour, der han har hatt flere gode plasseringer.

Seire på PGA-touren 
 1992 Freeport-McMoRan Golf Classic
 1990 Buick Open
 1988 Los Angeles Open, USF&G Classic

Ryder Cup 
1989, 1991, 1993

Referanser

Eksterne lenker 
 

Golfspillere fra USA
Fødsler i 1956
Personer fra Cumberland County i Nord-Carolina
Lil Waynes diskografi

Dette er diskografien (musikkutgivelsene) til den amerikanske rapperen Lil Wayne (født 1982).

Album

Studioalbum solo 
1999: Tha Block is Hot
2000: Lights Out
2002: 500 Degreez
2004: Tha Carter
2005: Tha Carter II
2008: Tha Carter III
2010: Rebirth
2010: I Am Not A Human Being
2011: Tha Carter IV
2012: I Am Not a Human Being II

Samarbeidsalbum 
1995: True Story (med B.G.)
1997: Get It How U Live! (med Hot Boys)
1999: Guerrilla Warfare (med Hot Boys)
2003: Let 'Em Burn (med Hot Boys)
2006: Like Father, Like Son (med Birdman)
2009: We Are Young Money (med Young Money)
2012: Like Father Like Son II

EP-album 
 2007: The Leak

Miksteiper 
2003: SQ1-SQ7
2004: Da Drought
2004: Da Drought 2
2005: The Prefix
2005: Dedication
2005: The Suffix
2006: Dedication 2
2007: Da Drought 3
2008: Dedication 3
2009: No Ceilings
2011: Sorry 4 The Wait
2012: Dedication 4

Singler

Solo

Tha Block is Hot 
1999: Tha Block is Hot (feat. Juvenile, B.G & Turk)
2000: Respect Us (feat. Juvenile)

Lights Out 
2000: Get Off The Corner
2001: Everything
2001: Shine (feat. Birdman, Mickey & Mack 10)

500 Degreez 
2002: Way of Life (feat. Big Tymers & TQ)
2002: Where U At

Tha Carter 
2004: Bring It Back (feat. Mannie Fresh)
2004: Go DJ
2004: Earthquake (feat. Jazze Pha)

Tha Carter II 
2005: Fireman
2006: Hustler Musik
2006: Shooter (feat. Robin Thicke)

The Leak 
2007: Gossip
2007: I'm Me

Tha Carter III 
2008: Lollipop (feat. Static Major)
2008: A Milli'
2008: Got Money (feat. T-Pain)
2008: Mr.s Officer (Feat. Bobby Valentino & Kidd Kidd)
2008: Mr. Carter (Feat. Jay-Z)
2008: You Ain't Got Nuthin (Feat. Juelz Santana & Faboulous)
 Rebirth 
2009: Prom Queen2009: Hot Revolver (feat. Dre)
2009: On Fire2009: Da Da Da2009: Drop The World (feat. Eminem)
 Young Money Fam 
2009: Every Girl (Feat. Young Money)
2009: BedRock (Feat. Young Money & Lloyd)
 I Am Not A Human Being 
2010: Right Above It (feat. Drake)
2010: I'm Single Tha Carter IV 
2011: 6 Foot 7 Foot (feat. Cory Gunz)
2011: John (feat. Rick Ross)
2011: How To Love2011: She Will'' (feat. Drake)

Diskografier
Septfontaines

Septfontaines (luxembourgsk: Simmer, tysk: Simmern) er en kommune og et tettsted i storhertugdømmet Luxembourg.  Kommunen, som har et areal på 14,96 km², ligger i kantonen Capellen. I 2005 hadde kommunen 789 innbyggere.

Referanser

Eksterne lenker 
 

Kommuner i Luxembourg
Clemency

Clemency (luxembourgsk: Kéinzig, tysk: Küntzig) er et tettsted og en tidligere kommune i storhertugdømmet Luxembourg.  Kommunen, som hadde et areal på 14,53 km², ligger i kantonen Capellen i distriktet Luxembourg. I 2005 hadde kommunen  innbyggere. 

Den 24. mai 2011 ble kommunene Bascharage og Clemency slått sammen til den nye kommunen Käerjeng.

Referanser 

Kommuner i Luxembourg
Mamer

Mamer er en kommune og et tettsted i storhertugdømmet Luxembourg.  Kommunen, som har et areal på 27,54 km², ligger i kantonen Capellen. I 2005 hadde kommunen  innbyggere.

Referanser

Eksterne lenker 
 

Kommuner i Luxembourg
Bascharage

Bascharage (luxembourgsk: Nidderkäerjeng, tysk: Niederkerschen) er et tettsted og en tidligere kommune i storhertugdømmet Luxembourg.  Kommunen, som hadde et areal på 19,14 km², ligger i kantonen Capellen i distriktet Luxembourg. I 2005 hadde kommunen  innbyggere.

Den 24. mai 2011 ble kommunene Bascharage og Clemency slått sammen til den nye kommunen Käerjeng.

Referanser 
 

Kommuner i Luxembourg
Reunion (programvare)

Reunion er et slektsforskningsprogram for Mac OS X utgitt av Leister Productions, Inc. Programmet er oversatt til norsk. Programmet håndterer GEDCOM-import og -eksport tilfredsstillende etter DIS-Norges tester.

Referanser

Eksterne lenker
 Reunions hjemmeside
 Siden for norsk oversettelse

Slektsforskningsprogrammer
Durrës (distrikt)

Durrës var et distrikt i regionen Durrës, i det vestlige Albania ved Adriaterhavet med utløp for elven Erzen. Hovedstaden var havnebyen Durrës, mens nest største by var Shijakh. Distriktets areal var 455 km². Ved folketellingen i 2010 hadde distriktet  innbyggere.

Beskrivelse 

Distriktet var svært viktig for kommunikasjonene i Albania. Via havnen i Durrës går mye av landets utenrikshandel, og det er ferjedrift til Bari og Brindisi i Italia. Fra Durrës starter også Albanias jernbanenett via Tiranë i øst.

Fram til om lag andre verdenskrig var slettene langs kysten i distriktet vokst til som en sump, men omfattende drenering under Hoxha-perioden har omskapt distriktet til jordbruksland. Etter kommunismen har korridoren mellom Albanias to største byer – Durrës og Tirana – vokst fram som et sentrum for albansk tjenesteytende industri, og en rekke italienske og andre vestlige selskaper har investert i området øst i provinsen mot Tirana internasjonale lufthavn.

Durrës Plazh er et fordums strandområde som ble utviklet noe turistmessig allerede under Hoxha, og som nå gjennomgår sterk modernisering med utbygging av feriesteder for eksilalbanere og landets nye overklasse.

Referanser 

Albanske distrikter
Fier (distrikt)

Fier var et distrikt i regionen Fier, ved Adriaterhavet i det vestlige Albania. Administrasjonssenteret var byen Fier. Distriktets areal var 850 km², og ved folketellingen i 2001 hadde distriktet  innbyggere.

Distriktet Fier er et eldgammelt jordbruksdistrikt i  Albania. Her anla Periander (627–585 f.Kr.) av Korint kolonien Apollonia, som forble et viktig handelssentrum under Romerriket og i tidlig middelalder. Under de borgerkrigsliknende tilstandene etter pyramidespillenes sammenbrudd fra 1996, var distriktet åsted for blodige kamper mellom rivaliserende grupper og kriminelle. I dag bygges det ut noe turisme i Fier.

Albanske distrikter
Connie Talbot

Connie Talbot (født 20. november 2000) er en engelsk barnesanger fra Streetly, Walsall, West Midlands. Som 6-åring kom hun på 2.plass i Britain's Got Talent 2007.

Referanser

Eksterne lenker 
 
 
 
 

Engelske sangere
Personer fra Walsall
Moder Teresa internasjonale lufthavn

Moder Teresa internasjonale lufthavn  er Albanias eneste internasjonale lufthavn. Flyplassen  er vanligvis kjent under navnet Rinas internasjonale lufthavn og ligger 25 kilometer utenfor Tirana, i landsbyen Rinas (albansk: Rinasi). Flyplassen er oppkalt etter Moder Teresa, som ble født i Albania.

Selskaper og ruter

Eksterne lenker
 
 Aerial photo of Rinas Mother Teresa Airport

Flyplasser i Albania
Tirana
Flyplasser åpnet i 1957
1950-årene i Albania
Mareritt ved midtsommer

Mareritt ved midtsommer var en TV-produsert kriminalfilm med etterforskerne Helmer & Sigurdson som gikk på NRK i romjula 1979.  Mareritt ved midtsommer ble skrevet av Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo. 

VGs TV-anmelder (Ludvig Iversen) gav den svært hard medfart og mente særlig at manuset var svakt. «Dette var et flaut venstrehåndsarbeide som fratok seerne all mulig spenning fra første stund», var hans ord. Han mente videre at instruksjonen var bånn og filmregien måtelig.

Handling
Ekteparet Lehmann er på ferie ved deres landsted på Sørlandet. Etterhvert skal mange skumle ting foregå ved landstedet, og idyllen brytes brått av en uhyggelig hendelse. 

Tove Lehmann plages av nattlige mareritt. Er det hennes avdøde ektemann som viser seg utenfor vinduet ì sommernatten? Politibetjent Sigurdson og hans kollega Mette løser mysteriet.

Opplegget for kriminalen er denne gang litt annerledes enn i andre «Helmer og Sigurdsson»-serier. Seerne får vite mer enn politiet og kan følge den kriminelle utviklingen på en annen måte.

Om serien
Opptakene skjedde i Risør, Tvedestrand, Skien og Oslo.

Den ble innspilt sommeren 1979, omtrent samtidig som Septembermordet og Spøkelsesbussen.

Rolleliste
Helmer: Alf Nordvang
Sigurdson: Anders Hatlo
Henrik Lehmann: Per Tofte
Tove Lehmann: Monna Tandberg
Mette: Marit Kolbræk
Turid: Hennika Skjønberg
Kjøpmannen: Kaare Zachariassen
Fiskeren Markus: Julian Strøm
Fru Gundersen: Gøril Havrevold
Optikeren: Inger Teien
Fru Stokke: Gunhild Grünfeld
Ingeniør Iversen: Rolf Sand
Graveren: Per Gundersen
Banksjefen: Bernt Erik Larssen
Campingdamer: Elisabeth RisengMette Lange Nilsen

Referanser

Eksterne lenker 

Norske TV-filmer
TV-produksjoner på NRK
Helmer & Sigurdson
Filmer regissert av Knut Andersen
TV-filmer fra 1970-årene
Sikspens

Sikspens eller sixpence, også kalt sikspenslue/sixpence-lue, golflue og annet, er en rund, flat skyggelue der skyggen er trukket med stoff og den bløte pullen ofte er høy i bakkant. Lue- eller hattetypen finnes i ulike formvarianter.

Sixpence-luene oppstod på 1500-tallet som en videreutvikling av vanlige flate baretter for menn, ofte kalt bonnets på engelsk. Luene har siden vært brukt i forskjellige sammenhenger og av forskjellige samfunnsgrupper. På 1900-tallet ble de populære hodeplagg til sports-, fritids- og arbeidsbruk i Nord-Amerika og Europa, særlig i England, men også i form av for eksempel kinesiske «maoluer». Sixpencer er i dag blant annet moteplagg, og bæres med luepullen trukket bakover eller dyttet framover over lueskyggen.

Navn 
Forskjellige varianter av sixpenseluer har tidvis vært svært populære som hodeplagg til fritids- og arbeidsbruk, og luetypen har derfor fått flere kallenavn, ikke minst på engelsk. Betegnelsen sixpence kan regnes som en pseudoanglisisme, og brukes i Norge og Danmark og stammer antakelig fra den opprinnelige prisen på luene. Sikspensluer omtales ofte også som golfluer eller bare caps på norsk. Ordet møsse, fra svensk mössa eller tysk Mütze, ble brukt i Trøndelag og Nord-Norge. På engelsk er en av de vanlige betegnelsene flat cap. Listene viser flere navn.

På engelsk 
 Ascot cap (sikspenslue med stivere pull, også kalt  Cuffley cap)
 Bunnet (i Skottland)
 Button top («knappetopp») 
 Cabby Cap («drosjesjåførlue», i USA)
 Cheese-cutter (i New Zealand og Canada)
 Cloth cap (i Storbritannia)
 Conductor's hat
 Dai cap (i Wales)
 Derby cap
 Driving cap eller Drivers cap («sjåførlue», i USA)
 Flat hat (i Storbritannia)
 Foreskin Cap («forhudlue», i Vest-Canada)
 Golf cap («golflue»)
 Grandpa cap («bestefarslue», i Australia)
 Halibut cap («hellefisklue»)
 Hogans cap
 Irish cap
 Ivy cap (i USA)
 Jeff cap
 Newsboy cap («avisselgerlue»)
 Baker Boy
 Apple Cap
 Eight Panel (luepull sydd av åtte felt)
 Jay Gatsby  (oppkalt etter Den store Gatsby)
 Fisherman's cap («fiskerlue»)
 Longshoreman's hat («havnearbeiderhatt»)
 Lundberg Stetson (oppkalt blant annet etter stetsonhattene)
 Paddy cap – i Irland
 Phatty Hat
 Scally cap (i Nord-Amerika)
 Scone bunnet («knollue»)
 Skip Cap  (i Canada)
 Slap cap  (i USA)
 Mr T's Jazz cap
 Touring cap – i USA
 ''Windsor cap

På andre språk

Annet 
 Den engelske tegneseriefiguren Andy Capp, som stod på trykk første gang i 1957, bærer en karakteristisk sikspens,
 Den engelske popartisten Gilbert O' Sullivan framstod på 1970-tallet med et karikert image kledt i «arbeideklassedrakt» fra 1930-tallet, blant annet med sikspens. Også mange andre artister har brukt tilsvarende luer for å virke kule eller få et tydeligere visuelt særpreg.

Eksterne lenker 
 
 Caps fit for new generation (moteomtale)
 Hvordan lage en sixpence i 1500-tallsstil (på engelsk)

Hodeplagg
Martin Johannes Bugge

Martin Johannes Bugge (født 2. oktober 1830 i Verdal, død 24. januar 1916 i Kristiania) var en norsk overlærer, lyriker og litterat.

Martin Johannes Bugge var sønn av proprietær, senere tollbetjent Christian Severin Bugge og Johanne Cathrine Helsing. Han tok examen artium med laud (= karakteren 2) ved Trondhjem katedralskole i 1847, og ble dimittert til filologiske studier ved Universitetet i Christiania. Bugge ble cand. philol. med haud (= karakteren 3) i 1853. Han vikarierte en stund som lærer i Fredrikstad, før han i november 1854 ble utnevnt til adjunkt ved «Kongsbergs Middel- og Realskole».

I 1861 ble han gift med Marie Mjøen (1839–1868) fra Kongsberg, som døde allerede året etter at sønnen, den senere museumsbestyreren og lokalhistorikeren Kristian Martin ble født. De hadde også fått to døtre, Ellen Johanne (f. 1863) og Hanna Marie (f. 1865). Familien bodde på den tiden i Ekermogt. mt. 381 på Kongsberg. Martin Johannes Bugge giftet på nytt i 1873 med sin kollega Christine Margrethe Pavels Støren. Fra juni 1875 fungerte Bugge som overlærer ved «Aalesunds Latinskole». Han ble dessuten etter hvert et ivrig lagsmedlem og styreleder i «Foreningen til Dyrenes Beskyttelse i Kristiania».

Bibliografi 
 «Sophokles’s, vv. 1-667 oversat og fortolket» (s. 1-35). Indbydelsesskrift fra Kongsbergs skole. 1865.
 «Prøver af en metrisk Oversættelse af Phædri Fabler». Indbydelsesskrift fra Kongsbergs skole. 1872.
 «J.N. Prahm». [Nekrolog] (s. 48-52). Turistforeningens Aarbog 1879.
 Hvorledes Nora kom hjem igjen. Et efterspil. Alb. Cammermeyers Forlag. Kristiania 1881. [«Omarbeidelse af en Feuilleton i Vaaren 1880.»]
 «Tale for Henrik Wergelands Minde 17 Maj». Aalesunds Handels- og Søfarts-Tidende No. 38. 1881.
 «Prolog og Tale ved Holbergsfesten i Aalesund». Aalesunds Handels- og Søfarts-Tidende No. 97. 1884.
 «Om Skolen og Dansen». Aalesunds Handels- og Søfarts-Tidende No. 6-9 og 14-15. 1885.
 En samling Digte. Klaus E. Fjelde. Aalesund 1890.
 Beretning fra Direktionen for «Foreningen til Dyrenes Beskyttelse i Kristiania» om Foreningens Virksomhed i Aaret 1891.

Kilder 
 Paul Botten-Hansen jr.: Norske Studenter der har absolveret Examen Artium ved Christiania Universitet. Alb. Cammermeyers Forlag. Kristiania 1893.
 Jens Braage Halvorsen: «Bugge, Martin Johannes» (s. 525). Norsk Forfatter-Lexikon 1814-1880. Første Bind A-B. Kristiania 1885.

Norske pedagoger
Norske sakprosaforfattere
Norske forfattere
Fødsler i 1830
Dødsfall i 1916
Tananger kapell

Tananger kapell (tidligere Tananger kirke) er en langkirke fra 1879 i Sola kommune, Rogaland fylke. Kapellet ble bygd i 1879 i tre med 280 plasser. Arkitekter for kapellet var Henrik Nissen. I 2002 ble kapellet avløst som sognekirke av den nye Tananger kirke, som står rett ved siden av kapellet.

Det er kirkegård sør for kapellet.

Litteratur

Eksterne lenker 
 Tananger kapell på Kirkesøk
 
 Tananger menighetsråd om fremtidig forvaltning av Taranger kapell (11. april 2018)

Kirker i Sola
Kirker i Tungenes prosti
Kulturminner i Sola
Religiøse byggverk fra 1879
1879 i Norge
Fylkesvei 1164

Fylkesvei 1164 går mellom Kolstad og sentrum i Sarpsborg kommune. Veien er 7,8 km lang.

Frem til 2019 hadde veien betegnelsen fylkesvei 553.

Kommuner og knutepunkter

 Bygdeborgene Herresalen og Jomfrusalen

Referanser

Eksterne lenker 
 Vegvesenets vegkart 
 

Fylkesveier i Viken
Veier i Sarpsborg
Hjortesumak

Hjortesumak (Rhus typhina) er en stor, løvfellende busk med åpen, uregelmessig vekstform.

Den tlhører sumakfamilien og kan bli opptil 10 meter høy og 3-4 meter bred.

Barken er først lysebrun og tett dunhåret. Senere blir den brun og glatt med små barkporer. Gamle grener har grå bark med fine revner. Knoppene er spredte, utsperrede og kjegleformede. Blomstringen er i juni – juli. Høstfarven er rød eller oransje. Planten er særbu med egne hann- og hunnbusker. Blomstene sitter tett sammen i aks.

Rotnettet består av tykke, flatt utbredt og grovt forgrenede hoved- og siderøtter. Planten setter tallrike rotskudd. Den inneholder garvestoff og eddiksyre.

Hjemsted 
Hjortesumak vokser i det østlige USA og Canada på steder hvor bakken er porøs, tørr og næringsrik. Vokser godt i norske hager.

Fotografier

Kilder

Eksterne lenker 
 

Sumakfamilien
Tresorter
Nord-Amerikas flora
Planter formelt beskrevet av Carl von Linné
Deutsche Partei

Deutsche Partei («det tyske parti»), DP, var et høyrekonservativt parti i Tyskland, grunnlagt i 1947. Partiet deltok i regjeringen fra 1949 til 1960.

Historie 
Partiet utgikk fra Weimarrepublikkens Deutsch-Hannoversche Partei, og som etter den andre verdenskrigen hadde konstituert seg på nytt som Niedersächsische Landespartei.

Ved valget i 1949, det første etter krigen, fikk partiet 4 % av stemmene og 17 seter i Forbundsdagen. Partiet var representert i Forbundsdagen fram til 1961 og inngikk i CDU-lederen Konrad Adenauers koalisjonsregjeringer fra 1949 til 1960. Siden dette gikk flere av partiets fremtredende politikere over til CDU, og partiet mistet mye av sin innflytelse og oppslutning blant velgerne. 

I 1961 gikk Deutsche Partei sammen med GB/BHE til Gesamtdeutsche Partei ved forbundsdagsvalget samme år, men det sammenslåtte partiet lyktes ikke med å komme inn i Forbundsdagen.

Partiet fortsatte på lokalt nivå etter 1961. Partiavdelingen i Bremen og lokalforeningene i enkelte kretser i Niedersachsen motsatte seg sammenslåingen med GB/BHE og startet partiet igjen i 1962. Det opphørte å eksistere som parti i 1980.

Referanser 

Tidligere politiske partier i Tyskland
Politiske partier etablert i 1866
1866 i Europa
Politiske partier nedlagt i 1980
1980 i Vest-Tyskland
Abdulla Jihad

Abdulla Jihad (født 3. januar 1963) er en økonom fra Maldivene. 

Han ble 8. august 2007 utnevnt til sentralbanksjef for Maldivenes sentralbank. Han har tidligere jobbet i Finans- og planleggingsministeriet, Finansdepartementet og skattemyndighetene. Fra 2005 var han finansminister og visesentralbanksjef. 

Han har studert økonomi ved University of the South Pacific på Fiji i 1989, og senere tok han mastergrad i økonomi fra University of Waikato på New Zealand. 

Jihad overtok etter Gasim Ibrahim.

Eksterne lenker 
 Maldivenes sentralbank

Sentralbanksjefer
Maldivere
Fødsler i 1963
Lena Nymark

Lena Nymark (født 6. november 1980) er utdannet jazz-sanger og musikkpedagog ved Norges musikkhøgskole.
I tillegg til å synge, spiller hun saksofon, klarinett, tverrfløyte og elektronikk.

Mai 2014 slapp Lena Nymark sitt første soloalbum «Beautiful Silence» på plateselskapet Grappa.

Tidligere har Lena Nymark deltatt i den elektro-akustiske trioen Dinosau.Hun har også spilt med blant annet Terje Isungset, Hanne Hukkelberg, Robert Post, Silucian Town, Florebius, Sula Art Ensemble, Trondheim Jazzorkester og gjort flere produkskjoner for Rikskonsertene.

Diskografi 
 Winter Songs (All Ice Records, 2010)
 Disarm And Let Go Out Now (Bobfloat, 2009)
 Blood From A Stone (Propeller Recordings, 2009)
 Ice Concerts (All Ice Records, 2008)
 O' Horten: Music From The Motionpicture (KAAARec, 2008)
 Shockadelica: 50th Anniversary Tribute To The Artist Known As Prince (C+C Records, 2008) – låtbidrag
 Ocean Sessions (Bobfloat Sessions, 2007)
 A Little Crime (Propeller Recordings, 2007)
 Saga of I-land (AIM Music, 2007)
 A Cheater's Armoury (Nettwerk UK, 2007)
 To Sing You Apple Trees  (Trust Me, 2006)
 Rykestrasse 68 (Propeller Recordings, 2006)
 Do Not As I Do (Leaf, 2006)
 Cast Anchor (Leaf, 2005)
 Little Things (Propeller Recordings, 2004)
 Cast Anchor EP (Propeller Recordings, 2003)

Referanser

Eksterne lenker 
 

Norske jazzmusikere
Norske musikkpedagoger
Personer fra Sula kommune